JohanHeinsen/ENO huggingface dataset:
Den Nord-Cimbriske Tilskuer, 1830-09-28
Det synes ellers, som at belgiens Adskillelse, fra Holland, ønskes næsten ligesaameget af Hollænderne selv, som af Belgierne: fra flere hollandske Stæder yttrer man offentlig sin Glæde over denne projecterede Adskillelse, da Erfaring har lært: at det har været umuligt at forene en hollandsk belgisk Caracteer, og belgisk hollandske Sæder, hverken med en Syd= eller Nordlænders Begreber; Holland - siger Amsterdammerne og Rotterdammerne - have intet vundet i 15 Aar, uden romerske Jntriguer og franske Sæder, som ikke passe sig med vor Natur. J financielHenseende, vil Vanskeligheden være størst, efter officielle Angivelser, beløb den hollandske Nationalgield sig til 780 Millioner, og de aarlige Renter til 19 1/2 Mill. Gylden. Af denne Summa var kun de 120 Millioner de sydlige Provindsers oprindelige Gield, og Nederlænderne nægte derfor at betale mere end deres Deel af Sum og Renter, en anden Vanskelighed frembyder den fremmede Jndblandelse, der finder Sted med Hensyn til de nederlandske Fæstninger, som ere byggede for engelske Penge som et Bolværk mod Frankerig; disse Grændsefæstninger staae under de europæiske Magters Control, og Hertugen af Wellington er Generallissimus, vil man anbetroe disse til Belgierne, eller ville Belgierne tillade en fremmed Besætning deri, de Celles og Consorter begynde derfor at frygte forderes eget Værk, og sige: at de vel ønske Adskillelsen; men kun under betingelser. Paatager Holland sig den store Rente-Udbetaling, maa Tolden, som da Belgierne maae erlægge paa den hollandske Grændse, erstatte Hollænderne Tabet, og Handelen paa de hollandske Colonier og Rhinen, bliver ikke længere frie for Belgierne, hvor Fleertallet af de Bemidlede frygte for Adskillelsen.
Den Nord-Cimbriske Tilskuer, 1830-09-28
Preussen. Fra Berlinskrives under 20de Septbr.: "Nogle Skræddersvendes Arresterinved Politiet, gav i Forgaars-Aftes Anledning til et Opløb i nogle af Berlins Gader, især af Skræd. der, og andre Haandværkssvende, som under Skrigen og Allarm forlangte de Arresteredes Løsladelse; det lykkedes imidlertid Politiets Bestræbelser at adsprede Mængden mod Kl. 11; men endeel Uroesstiftere, og enkelte Personer, som ikke ville bortfjerne sig, bleve satte ved Vingebenet. Næste Aften, havde forrige Aftens Tildragelser forsamlet en endnu større Mængde Mennesker ved Slotspladsen og de tilgrændsende Gader; med de udstillede Politievagter lykkedes det, at formaae Hoben til at skilles ad, og gaae hver hjem til sit nogle Gjenstridige, som ikke ville føie sig efter denne Opfordring, men kastede Stene paa Gens d'armerne, bleve saarede og for Størstedelen, arresterede. Begge Dage patrouillerede TroppeAfdelinger saavel af Cavallerie som Jnfanterie i Gaderne, for i Nødstilfælde at kunne skride til alvorlige Forholdsregler. Berlins velsindede Jndvaanere kunne ellers være forsikkrede om at ethvert Forsøg paa at forstyrre den offentlige Rolighed, vil ved kraftige Forholdsregler blive qvalt i Fødselen. Da de, den 18de Septbr. arresterede Snedkersvende ere befundne uskyldige, og det har viist sig, at den Politie-Officant som arresterede dem, har overskredet sin Pligt, saa ere hine satte i Frihed, og denne paa Hans Majestæts udtrykkelige befaling suspenderet fra sit Embede. Man seer af denne simple Retfærdigheds-Handling, at de foregaaende 2de Dages Tildragelser fortjene dobbelt Daddel, thi da Enkelte paa en ulovlig Maade ville forskaffe sig selv Ret, bleve Manges Vel krænkede, og Jngen fik Fyldestgjørelse.
Den Nord-Cimbriske Tilskuer, 1830-09-28
Frankerig. Alle Præfecterne ere nu udnævnte og paa deres Poster, af 86 Præfecter, bleve 76 afsatte; af 277 Under Præfecter 196, af 86 Generalsecretairer 53, og af 315 Præfecturraader ere 127 afsatte. De Uroligheder, som vare udbrudte i nogle sydlige Departementer, ere hurtig blevne undertrykkede; mod jesuitiske Rænker har Regjeringen taget hensigtsmæssigt Measures; og vil strængt holde over at den civile og geistlige Authoritet bliver adskilt fra hinanden. J Finantsvæsenet er man flittig beskjæftiget med Finantsbudgettets Udarbeidelse. De directe Paalæg, ere med en beundringsværdig Accuratesse blevne betalte overalt; men Afgivter ne af stærke Drikke have i nogle Egne foraarsaget. Uroligheder, som har havt en betydelig Deficit i Jndtægterne til Følge, af 14 Mill. indirecte Afgivter, som blot August Maaned skulle indbringe, bliver et Tab af 2 Millioner. Med det Første vil i Tuilleriernes Gaard en stor Folkefest blive foranstaltet, og 6000 Citoyens ville der blive beværtede, 3000 Personer betale hver 10 Franks, og Enhver bringer en Borger eller en Citoren af den arbeidende Classe med. En den 12te Septbr. ankommen russisk Coureer, skal have medbragt Efterretning om, at Ruslands Anerkjendelse af Frankerigs nærværende Konge ved Maanedens Ende forventes. J Piemont skulle Uroligheder være udbrudte; 2 Franskmænd skulle med den trefarvede Fane have viist sig i Jvreadalen, og have søgt at oprøre Folket.
Den Nord-Cimbriske Tilskuer, 1830-09-28
Norge. Fra Christiania skrives under 10de Septbr., at Storthinget har indsendt en Adresse til H. M. Kongen, i Anledning af den 17de Mai, som Folkefest betragtet, der Mærk værdigste af Jndholden, er Følgende: "Det nærværende Storthing udtaler ikke alene sit, men saavidt som det efter Sagens Natur kan dømme, det norske Folks almindelige Overbeviisning, i det, det underdanigst forsikkrer Deres Majestæt om, at den 17de Mai eene og alene bliver betragtet som Aarsdagen for den Begivenhed, da Norge ombyttede et uindskrænket Monarkie, mod en constitutionel monarkisk Regjeringsform. Den almindelige Mening med Hensyn til denne Dag, maa ansees for uforanderlig, thi den grunder sig ikke paa et Blændeværk af ophidsede Liden, skaber; men paa Historiens umodsigelige Vidnesbyrd, paa authentiske Actstykker, og paa Grundloven af 4de Novbr. 1814. Vi vove at haabe, at D. M. i det De hører disse Forsikkringer gjentage af et Storthing, hvis Medlemmer for Størstedelen ikke ere de samme, som udgjorde det Forrige, vil finde en ny og vigtig Grund heri, til at ansee dem for et Udbrud af Nationens almindelige Overbeviisning. Hans Majestæt vil i dette Tilfælde berolige sig med Hensyn til denne Sag, og med Glæde og Taknemmelighed vil det norske Folk erfare, at dets Konge ogsaa ikke i dette Tilfælde nærer nogen Tvivl til dets redelige Sindelav. - Dette er kun en svag Gienklang af det hele Folks Stemme, naar Vi, i det vi ved ubeskrænket Tillid indstille dette Anliggende til Deres Majestæts Viisdom, gjentage Forsikkringen om Norges oprigtige varme Kjerlighed for Deres Majestæt og det kongel. Huus; dets Lydighed mod Loven, dets Høiagtelse for Broderfolket og dets urokkelige Troskab i den Forening, som til begge Kongerigers gjensidige Vel, har slynget et fast og venskabeligt Baand, om begge den skandinaviske Halvøes selvstændige Nationer.
Den Nord-Cimbriske Tilskuer, 1830-09-28
Jndenlandsk. Foranlediget ved nogle af en Sognepræst gjennem en af Landets Biskopper indgivne Spørgsmaal har Cancelliet resolveret: at der ikke ved Daabshandlingen eller dennes Confirmation i Kirken bør spørges efter Barnefaderen til et uægte Barn; men at der, naar Daaben eller dens Stadfæstelse bestilles hos Præsten og vedkommende Kirkebetjent, bør i Kirkebogen gjøres Forklaring om Barnefaderen; at, dersom tvende Forlovede, forhvem Tillysning er skeet, have, uden at være vir de, levet sammen som Ægtefolk, men igjen forlade hinanden, uden at Ægteskabet ved Vielsen er fuldbyrdet, og Bruden imidlertid er bleven frugtsommelig, da skal Alimentationshjelpen til Barnet bestemmes af Øvrigheden efter Forordn. af 14de October 1763, at, naar en af de Forlovede, som saaledes ere flyttede sammen, døer førend Bryllupet, saa kan, da intet Ægteskab har fundet Sted, den Efterlevende betragtes som Enkemand eller Enke; og endelig, at det efter Forordningen af 30te April 1824 §. 6, naar Vielsen, ikke paafølger, inden 3 Maaneder efterat Lysningen er foregaaet, maa ansees som om ingen Lysning fra Prædikestolen havde fundet Sted.
Den Nord-Cimbriske Tilskuer, 1830-09-28
J Anledning af et Andragende fra Directionen for Pastoralseminariet, har Cancelliet til samtlige Biskopper i Danmark reforiberet: at ingen theologisk Candidat, som er i det Tilfælde, at han kan fritages for, efter allernaadigst Resolution af 8de Novbr. 1817, at være i Pastoral-Seminariet ere Aar, maa tilstædes at holde Dimisprædiken eller underkaste sig den kateketiske Prøve, førend i det mindste efter et halvt Aars Forløb fra den Tid, han har taget theologisk Embedsexamen, og at den Attest fra en geistlig Embedsmand, hvormed saadanne Kandidater skulle være forsynede, bør indeholde, at de i det mindste i et halvt Aar slut tigt have øvet sig i at prædike og catekisere, hvilken Attest skal være forsynet med Provstens Vidnesbyrd, og endeligen at den nysnævnte Attest skal følge med vedkommende Candidaters Ansøgninger om befordring til geistligt Embede.
Den Nord-Cimbriske Tilskuer, 1830-09-28
Her paa Kysten er inddreven en forseiglet Flaske, som i Gaar blev indleveret til Amtet, og hvori fandtes en Seddel af følgende Jndhold: "Thrown overboard September 16 th 1850, at 4 P. M. 25. Miles North of Heligoland lighthouse, Wind at the S. W. Meredith Gairdner M. D. Passenger. Per Hamburgh Packet from Leith. Man seer af Foranførte, at formodentlig Flaskener kastet overbord den 16de September d. A., 25 Mile Nord fra Helgoland, men om Forfatteren, der befandt sig ombord paa Hamburg Pakket, var stædt i Nød eller ikke, kan man ikke see deraf.
Den Nord-Cimbriske Tilskuer, 1830-09-28
Avertissement. Til en Skiftesamling der afholdes herpaa Contoiret Onsdagen den 27de October næstkommende om Formiddagen Kl. 9, efter den i lille Helleriis paa Thyholm i Thisted Amt ved Døden afgangne Landmaaler Johannes Tolstrup, indkaldes hans ved oprettet og Kongelig confirmeret Testamente som Arvinger indsatte Broderbørn Jochum, Emil, Christian, Abel, Marie, Charlotte og Sophie - der efter Opgivende alle skal være myndige at møde enten personlig eller ved behørig Fuldmagt, for om muligt at vorde Boet extraderet. Ved samme Forhandling ville Stervboets Creditorer ogsaa möde eller forinden til mig som Skifteforvalter indgive deres, paa behörigt stemplet Papiir, affattede Fordringer, forsaavidt saadant ikke allerede er skeet. Hassing-Refs-Herreders Contoir, den 7de September 1830. Fischer. Tille til Thisted Amts Avertissements=Tidende eller den Nord=Cimbriske Tilskuer. Tirsdagen den 28de September. No. 78. Ao. 1830.
Den Nord-Cimbriske Tilskuer, 1830-09-28
Blandinger. J Corfu-Tidende læses følgende Skrivelse fra de tre allierede Magters befuldmægtigede til Grev Capodistrias: Hr. Greve, Vi ile med at tilkjendegive Dem vore respective Souverainers bifald med Deres Bestyrelse, og meddele Dem Monarkernes Forlangende at see Dem fortsætte samme, til Fordeel for Deres Nation med den Jver og Virksomhed, som stedse har udmærket Deres Excellence. Da Prinds Leopolds Aftakkelse for de forbundne Souverainer er en nye Bevæggrund til at beskjæftige sig med Deres Nations Anliggender, saa ere vi af disse Magter authoriserede til at give Dem tilkiende, at det ikke har sit Forblivende med den sidste Protocol, men en Anden er bleven afsluttet, som i alle Clausuler og Puncter, vil være langt mere tilfredsstillende for den græske Nations Jnteresse, og i Særdeleshed, hvad Udstrækningen af dens Grændser, saavel paa Havet, som Landet angaaer. Det er Deres Majestæters Hensigt, i Henseende til den Souverain, der skal herske over Grækerland, at vælge en ung Fyrste, hvis Opdrager og Mentor De kan være i hans Levetid. Vi underrette Dem herved om, at Laanet, for Deres Nation er bestemt til 60 Millioner Fr., hvoraf en Deel med det Første vil blive afskikket, for at anvendes til de Udgivter, som Deres Excell. maatte ansee nødvendigst. D. M. have med nogen Kummer lagt Mærke til, at flere af Deres Nation, ofte foraarsage Dem Uroe. Vi ere bemyndigede til, Hr. Greve, at erklære Dem, at hvis disse ikke forholde sig rolige, men fortsætte deres oprørske Rolle, er Deres Excellence af de 3 allierede Souverainer authoriseret til at anvende Strænghed, mod dem, og i Nødstilfælde at henvende Dem til de befalhavende for Deres Majestæters Land- og Søemagt, som i denne Henseende allerede er forsynet med de fornødne Ordres. Hr. Greve! De modtage imidlertid Forsikkringer om vores største Høiagtelse. - London, den 22de Juni 1830. Aberdeen. Montmorenci-Laval. Matuscewic. (Hvorvidt denne Skrivelse er ægte, behøver imidlertid Bekræftelse, skjøndt det har staaet anført, saavel i tydske, som engelske Blade. Bladet the Times antager den for at være aldeles falsk.
Den Nord-Cimbriske Tilskuer, 1830-09-28
Det engelske Court Journal taler om en ægteskabelig Forbindelse mellem den unge Charles Napoleon og en Datter af de Franskes Konge Ludvig Philip, og at Første skulle blive udnævnt til Konge af Grækerland, og at Grækerland i saa Fald skulle regjeres 3 Aar af et Regentskab.
Den Nord-Cimbriske Tilskuer, 1830-09-28
En af Engelands ædeste og mest berømte Statsmænd er ikke mere Hr. Huskisson foretog den 15de Septbr. i Selskab med Hertugen af Wellington, Lord Hill, Sir Peel og flere en Tour paa den prægtige Dampvogn: the Northumbrian fra Liverpool til Manchester. Efter at have tilbagelagt de første 16 engelske Mile i 56 Minuter, holdt Vognen stille, og Hr. Huskisson tilligemed flere af Herrerne stege ud, og gik i Samtaler frem og tilbage, medens 2 andre Dampvogne kjørte forbi paa den ved Siden af liggende Jernbane. Den tredie Vogn nærmede sig nu ogsaa, Enhver traade tilside eller indtog sin Plads paa Northumbrian, dette ville ogsaa Hr. Huskisson gjøre, og havde til den Ende aabnet Vognslaget, men tøvede forlænge, formodentlig af Svaghed, da han nylig havde været syg, saa at den forbifarende Dampvogn kom til at berøre ham, hvorved han blev kastet overende, og Vognen gik nu over hans Laar og ene Been, som blev knuset paa den skrækkeligste Maade. Hr. Huskisson blev derpaa bragt til en nærliggende Præstegaard, hvor han om Aftenen opgav Aanden i sin Kones Arme, under de skrækkeligste Lidelser.
Den Nord-Cimbriske Tilskuer, 1830-09-28
Den unge Hertug Wilhelm af Brunsvig Oels beboer nu det lille Slot Richmand ved Brunsvig, hvor Jndvaanernes Kjerlighed og Agtelse for ham tiltage Dag for Dag, daglig ere de anseeligste Borgere og Jndvaanere af Staden budne til hans Taffel. Siden den første Dag Hertugen ankom, har man ikke seet ham i selve Staden; Synet af det afbrændte Slot, rørte ham saaledes, at han fældte Taarer derover. Jmidlertid erfarer mannu, at flere kostbare Sager ere blevne reddede i Skottet, saasom alt Linned, Sølvtøi og en Summa af 180,000 Rdr. i contante Penge, som Hertug Carl, kort for sin Afreise lod tilstille et Banqueurhuus, ogsaa Hertugens Papirer og Skriverpult bleve reddede. J de senere Dage havde man opdaget adskillige onde Anslag af Pøbelen, hvoraf man havde truffet flere med Beegkrandse. Den 13de Septbr. havde man arresteret en 10 a 12 Karle, som ville stikke det hertugelige Drivhuus i Brand, forøvrigt var Alting roligt. En Borgergade paa 800 Md. skal oprettes i Brunsvig, hvis Uniform skal bestaae af en sort polsk Kjole med Snorer, graae Beenklæder og en Hjelm med en Hestehaars Top. Fanen er hvid, med grøn Jndfatning og i Midten en rød Løve. Den 15de Septbr. blev fundet i Gruset i Slotskjelderen 6 mandlige Liig. Den 12te Sept. var indløbet Skrivelse fra Hertug Carl til hans Ministerium, som skal indeholde befaling til dette at paastaae sin Ret, og at sætte Cheferne for Borgergaden for en Criminairet. Man har imidlertid funden 2 Bøger – en sort og en rød – hvis Jndhold er saa utrolig, og giver Lys om saamange Ting, at man ikke engang tør fortælle det. Der skrives fra Frankfurt at det sachsiske Hof, skal, efter at have confereret med de andre Hoffer, have undslaaet sig for at tillade Carl A at opslaae sin Bopæl i Sachsen.
Den Nord-Cimbriske Tilskuer, 1830-09-28
J Lissabon hersker i denne Tid det skrækkeligste Tyranie: Dom Miguel fører selv Forsædet i Criminalretten, der dømmer frisk væk, den Eene efter den Anden til Døden. Den franske Consul i Lissabon havde ladet Regjeringen der betyde, at de derliggende franske Skibe ville heise det trefarvede Flag, og blev enig med den udenlandske Minister Grev Santarem, at man endnu skulle tøve 48 Timer dermed; men efter denne Tids Forløb, fik Consulen den Beskeed at dette Flag, ikke alene, ikke ville blive taalt i de portugisiske Havne; men det ville ogsaa blive alle indløbende Skibe formenet at benytte sig af samme.
Den Nord-Cimbriske Tilskuer, 1830-09-28
Jndenlandsk. Efter at have, med stort bifald, givet tvende talrigt besøgte Forestillinger i Helsingøer, har Hr. Bosco, ved indtrufne Familieforhold, seet sig nødsaget til at reise tilbage til Hamborg (hvor hans Familie har levet under hans Ophold i Danmark. Det havde været hans Agt at give endnu en tredie Forestilling i Helsingøer, og dernæst at benytte den ham meddeelte Tilladelse til at give nogle Forestillinger paa Hoftheatret, hvilke han, efter Forlydende, vilde have sluttet med en Forestilling til Jndtægt for de Fattige, ved hvilke og han (ligesom flere Steder udenlands) selv vilde afslore og oplyse flere af sine Taskenspillerkunster. Han var ogsaa anmodet om at komme til Gothenborg; men vil nu rimeligviis fra Hamburg tage over til Engeland.
Den Nord-Cimbriske Tilskuer, 1830-09-28
Aarhuus Cathedralskole har i Aar dimitteret Studerende til Universitetet, nemlig: Secher Davidsen, Søn af Hr. Prope Davidsen paa Gammelgaard. Edvard Julius Elmquist, Søn af Hr. Overkrigscommissair Elmquist i Aarhuus. Lars Kjellerup Kold, Søn af Hr. Kold sammest. Gerhard Tage Waldemar Hald, Søn af afd. Pastor Hald sammest. Frederik Christian Willemoes, Søn af Hr. Justitsraad Willemoes sammesteds Bernhard Ree, Søn af Hr. Kjøbmand Ree sammest. Lauriz Peter Jørgensen, Søn af afd. Kom. Jørgensen sammesteds.
Den Nord-Cimbriske Tilskuer, 1830-09-28
J "der Eremit No. 108, Septbr. d. A., læses følgende Artikel: "Paa Rogate Søndag d. A. prædikede den bekiendte Superintendent Rudelbach i Stadskirken i Glochau over de Troendes inderlige Fællesskab med Jesu Christo, deres Herre og Frelser. Han viste i den første Deel, hvorpaa det grunder sig, paa Faderens inderlige Kjerlighedsforhold til Sønnen; i den Anden, hvorved det yttrer sig: ved flittig Bøn i Jesu Navn; og i den Tredie, hvad det tilsigtet: Frelserens Erkjendelse og Naade og Tillid ved Bønnen. - Forsaavidt er Alting ret godt; men man høre videre J den tredie Deel, hvor han drog til Felis mod Verdens Glæder, satte han (sandsynligviis i Overeensstemmelse med den saakaldte evangeliske Kirchenzeitung) Schiller i Gabestokken, og citerede af hans Digt: "De Hoffnung." Følgende: "Et reden und traumen re. - hofft immer Verbesserung. Dernæst Rudelbach: "Dette Haab er falsk, grundfalsk; Menneskene forblive de gamle, saaledes som de have været siden Adams første Fald!!" (Rigtignok, Mystikere kjende meget til aandige Væsenets Fuldkommengjørelses Evne!) Fremdeles: Verdens Born finde stort Behag i deres Glæder, thi de synge: "Jch had meine Sach auf Nichts gestellt. Juchhe! Drum ist sowohl mit in der Welt. Juchhe!" (Göthed. Men de Troende synge: "ch har meine Sach Gott helm gestellt, er machi's mit mir weis im gefällt. Fremdeles: Verdens Børn synge: "Freuet Euch der Lebens, weil noch &c. "Rosen auf den Weggestreut" &c. Men de Troende: "Wie ist mit dann, o Freund der Seelen, so wohl, wenn ick mich lehn auf Dich &c.
Den Nord-Cimbriske Tilskuer, 1830-10-01
Ao. 1830. Den No 79.
Den Nord-Cimbriske Tilskuer, 1830-10-01
Nord-Cimbriske Tilskuer, eller Thisted, Amts ge kgl. allernaadigst privilegerede. Avertissementsidende. Forsendes med Brevposten, overalt i Danmark. Fredagen. den 1ste October.
Den Nord-Cimbriske Tilskuer, 1830-10-01
Udenlandsk. Nederlandene. J Belgien synes desværre Oprørsaanden at gribe videre og videre om sig: Pøbelen har ikke længer været at holde i Tømme i Brussel; Folket vil ikke meere anerkjende Regjeringscommissionen, da man har sat det i Hovedet, at Kongens Tale ikke var gunstig for Belgierne, det vil nu fortsætte Revolutionen, og foran Raadhuset selv blev af de saakaldte "Folkevenner oplæst en Protestation, som blev modtaget med Hurraraab; dette skeede den 19de September og Eftermiddagen; efter at denne oprørske Protest var læst, nærmede en uhyre Mængde sig mod Raadhuusdøren, som var bevogtet af nogle Skildvagter, og derfra trængte Pøbelen indi Raadhuset og bemægtigede sig nogle Vaaben.
Den Nord-Cimbriske Tilskuer, 1830-10-01
Flere Pøbel=Afdelinger med Trommeslagere i Spidsen, gjennemdroge nu om Natten Gaderne, om Morgenen Kl. 1 ville Pøbelen afvæbne Borgergarden paa det store Torv, som derved blev nødsaget til at give Jld paa Hoben, hvorved 2 Mennesker bleve saarede. Hele Opløbets Hensigt var at marschere mod Vilvorden, dette misbilligede Sikkerhedscommissionen ved en Proclamation, som blev opslaaet. Den 20de om Morgenen Kl. 10 havde Oprøret antaget en meget farlig Caracteer, flere af Borgergardens Poster vare blevne overmandede og afvæbnede af Pobelen, Generalmarschen sloges overalt. Om Eftermiddagen lod den provisoriske Regjerings Commission en Proclamation bekjendtgjøre, forat berolige Gemytterne, men forgiæves, den var neppe opslaaet, saa blev den nedrevet, derpaa brøde nogle af Pøbelen ind paa Raadstuen, og Andre ville afvæbne Borgerne, nu blev Allarm marschen slaaet, man fyrede med skarpt, og drev alt Pøbelpakker ud af Stadsporten, hvor det kan faae Tid at befinde sig. Breve af 21de Septbr. melde, at der skal have flydt meget Blod mellem Pøbelen og Borgergarden. Næsten overalt har Kongens Throntale gjort et ubehageligt Jndtryk, skjøndt dog samme, som Journal d'Anvers siger, bærer Præget af det beundringsværdigste Maadehold. Den 14de Septbr. kom det i Ath til Opløb, fordi de militaire Embedsmænd der, havde givet Ordre til at forskandse Vagthusene; Pøbelen tog, under Raabet: "Leve Belgierne, ned med Barricaderne!" det dertil brugte Material, og kastede det i Fæstningsgravene, derpaa begav Hoben sig til Raadhuset og forlangte at Krudt Magazinet skulle bevogtes af Borgergarden, og Kanonerne, som vare rullet frem for Casernen, bringes tilbage til Arsenalet; efter levende Discusioner indvilgede Garnisonens Officerer deri.
Den Nord-Cimbriske Tilskuer, 1830-10-01
Ved de gjentagne Uroligheder i Lüttich den 14de Septbr., stødte om Natten i Mørket to Patrouiller paa hinanden og gav Jld, hvorved flere bleve saarede, en Mand, som rolig stod ved en Skildvagt, blev dræbt ved en af Pøbelen, som satte ham en Pistol for Brystet. Namur var den 16de Septbr. af General van Geen erklæret i Beleirings-Tilstand, og Kanonerne i Citadellet, vare stillede mod Staden; i Mons vare ogsaa Uroligheder udbrudte, saa at den franske Post, som skulde afgaae derfra, ikke var ankommen til Hamborg. Der synes ikke at være nogen Tvivl om, at Generalstaternes Forsamling i Haag, vil paa bedste Maade søge at bilægge de belgiske Anliggender; men der ere flere vigtige Ting at overlægge paa begge Sider; Hollænderne og Belgierne have begge giensidige Fordringer paa hinanden, som maae tages i nøiagtig Overveielse, hertil kommer fremmede Magters Jndsigelser, saaledes skal det engelske Cabinet have protesteret, mod de nederlandske Grændsesæstningers Besættelse af belgiske Tropper, i Tilfælde af en Adskillelse mellem de nordlige og sydlige Provindser, og fordret at der i Nødstilfælde maatte bruges Magt, for at beskytte dem. For de hæftige Belgier gaaer Alting for langsomt, hertil kommer det blinde Had, som Hollænderne og Belgierne nære for hinanden, saaledes har de 2 Deputerede, der vare afsendte til Haag med en Adresse til de belgiske Medlemmer af Generalstaternes Forsamling, strax afreist næste Morgen, efter at have overleveret Adressen, fordi at fornævnte Medlemmer erklærede, at de ikke vare sikker paa deres Liv eller Frihed, hvis Pøbelen eller Politiet fik Fingre paa dem. De nederlandske Generalstaters Deputeret, Hr. de Gerlache, klager over at Jngen har villet herbergere ham i Haag. En anden af de Deputerede, Baron de Stassart, er vendt tilbage fra Haag til Brussel, og har ladet offentlig bekjendtgjøre: "at han havde smige ret sig med, at Regjeringen, oplyst om de belgiske Anliggenders sande Stilling, havde grebet til hensigtsmæssige Forholdsregler; men forgiæves Haab Generalstaterne beskjæftige sig kun med fremstillende complicerede Spørgsmaale, som intet tilfredsstillende Resultat lover, saa at hans Nærværelse for Øieblikket er nødvendig o. s. v.